b'\n_START_ARTICLE_\nLietuvos muzikos ir teatro akademijos Teatro ir kino fakultetas\n_START_PARAGRAPH_\nLietuvos muzikos ir teatro akademijos Teatro ir kino fakultetas\xc2\xa0\xe2\x80\x93 Lietuvos muzikos ir teatro akademijos (LMTA) teatro, kino, \xc5\xa1okio, meno vadybos, menotyros studij\xc5\xb3 padalinys (fakultetas)._NEWLINE_Fakultete rengiami dramos ir kino aktoriai, choreografai, baleto ir \xc5\xa1iuolaikinio \xc5\xa1okio specialistai, teatro, vaizdo ir garso re\xc5\xbeisieriai, vaizdo operatoriai, teatro, kino ir muzikos vadybininkai, teatrologai, kinotyrininkai bei kino dramaturgai._NEWLINE_Adresas: Kosciu\xc5\xa1kos g. 10 (202, 203, 204 kabinetai), LT-01100, Vilnius.\n_START_SECTION_\nIstorija\n_START_PARAGRAPH_\n1952 m. \xc4\xafsteigta Aktoriaus meistri\xc5\xa1kumo katedra._NEWLINE_1960 m. prie Aktoriaus meistri\xc5\xa1kumo katedros \xc4\xafkurtas Mokomasis teatras._NEWLINE_1976 m. Konservatorijoje (Vilniuje) suformuotas vienas i\xc5\xa1 3 fakultet\xc5\xb3 (greta Fortepijono ir teorijos, Orkestrinio) buvo Choro ir teatro meno._NEWLINE_1991 m. Aktoriaus meistri\xc5\xa1kumo katedra reorganizuota \xc4\xaf Teatro ir kino fakultet\xc4\x85._NEWLINE_2004 m. Lietuvos muzikos akademija pervadinta \xc4\xaf Lietuvos muzikos ir teatro akademij\xc4\x85 (LMTA).'